Id-Deċiżjoni tal-Kummissjoni
ta’ fl-10 ta’ Frar 1995.
li tistabbilixxi l-kondizzjonijiet speċjali li jirregolaw l-importazzjonijiet ta’ prodotti tas-sajd u ta’ l-akwakoltura li joriġinaw mill-Marokk
(Test b’relevanza għaż-h ŻEE)
(95/30/KE)
IL-KUMMISSJONI TAL-KOMUNITIAJIET EWRPOPEJ
Wara li kkunsidrat it-Trattat li jistabbilixxi l-Kommunita Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabbilixxi l-kondizzjonijiet tas-saħħa għall-produzzjoni u t-tqegħid fis-suq ta’ prodotti tas-sajd [1], u partikolarment l-Artikolu 11(1) tagħha,
Billi grupp ta’ esperti tal-Kummissjoni wettqu żjata tal-ispezzjoni fil-Marokk sabiex jagħmlu spezzjoni ħalli jivverifikaw il-kondizzjonijiet li permezz tagħhom il-prodotti tas-sajd huma prodotti, maħżuna u mibgħuta lejn il-Komunità;
Billi d-dispożizzjonijiet tal-leġislazzjoni tal-Marokk dwar l-ispezzjoni tas-saħħa u l-kontroll fuq prodotti tas-sajd jistgħu jkun meqjusa bħala ekwivalenti għal dawk stabbiliti fid-Direttiva 91/493/KEE;
Billi, fil-Marokk, "Direction de l’Elevage, Ministère de l’Agrikoltura" (DEMA) hija kapaċi li tivverifika b’mod effettiv l-applikazzjoni tal-liġijiet fis-seħħ;
Billi l-proċedura sabiex jinkiseb iċ-ċertifikat tas-saħħa referuti fl-Artikolu 11(4)(a) tad-Direttiva 91/493/KEE għandu jkopri wkoll id-definizzjoni ta’ mudell ta’ ċertifikat, il-ħtiġiet minimi dwar il-lingwa (lingwi) li fih ikun abbozzat u l-grad tal-persuna awtorizzata li tiffirmah;
Billi, permezz ta’ l-Artikolu 11(4)(b) tad-Direttiva 91/493/KEE, għandha titpoġġa marka fuq il-pakketti ta’ prodotti tas-sajd li turi l-isem tal-pajjiż terz u n-numru ta’ l-approvazzjoni tad-ditta ta’ l-oriġini;
Billi, permezz l-Artikolu 11(4)(c) tad-Direttiva 91/493/KEE, għandha titħejja lista ta’ ditti approvati; billi dik il-lista għandha ssir fuq il-bażi ta’ komunikazzjoni mid-DEMA lejn il-Kummissjoni; billi huwa għalhekk f’idejn id-DEMA li tassigura konformità mad-dispożizzjonijiet stabbiliti għal dak il-għan fl-Artikolu 11(4) tad-Direttiva 91/493/KEE;
Billi d-DEMA ipprovdiet assigurazzjonijiet uffiċjali dwar il-konformità mar-regoli stabbiliti fl-Kapitolu V ta’ l-Anness tad-Direttiva 91/493/KEE u dwar li jiġu sodisfatti l-ħtiġiet ekwivalenti għal dawk stabbiliti b’dik id-Direttiva għall-approvazzjoni tad-ditti;
Billi l-miżuri previsti f’din id-Deċiżjoni huma skond l-oinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-"Direction de l’Elevage, Ministère de l’Agrikoltura" (DEMA) għandha tkun l-awtorità kompetenti fil-Marokk li tivverifika u tiċċertifika l-konformità ta’ prodotti tas-sajd u ta’ l-akwakultura mal-ħtiġiet tad-Direttiva 91/493/KEE.
Artikolu 2
Il-prodotti tas-sajd u ta’ l-akwakoltura li joriġinaw mill-Marokk għandhom jissodisfaw il-kondizzjonijiet li ġejjin:
1. kull kunsinna għandu jkollha magħha ċertifikat tas-saħħa oriġinali enumerat, kompletat kif suppost, iffirmat, bid-data u li jinkludi folja waħda skond il-mudell fl-Anness A m’hawnhekk;
2. il-prodotti għandhom jaslu mingħand ditti approvati stabbiliti fl-Anness B ma’ dan;
3. apparti milli fil-każ ta’ prodotti tas-sajd iffriżati fil-massa u ntiżi għall-manufattura ta’ l-ikel ippriservat, il-pakketti kollha għandhom juru l-kelma "Marokk" u n-numru ta’ l-approvazzjoni tad-ditta ta’ l-oriġini b’ittri li ma jitħassrux.
Artikolu 3
1. Iċ-ċertifikati referuti fl-Artikolu 2(1) għandhom jiġu fformulati f’għallinqas lingwa uffiċjali waħda tal-Istat Membru ta’ fejn isiru l-kontrolli.
2. Iċ-ċertifikati għandhom juru l-isem, il-kapaċità u l-firma tar-rappreżentant tad-DEMA, u t-timbru uffiċjali ta’ dan ta’ l-aħħar b’kulur differenti minn dak ta’ l-awtorizazzjonijiet l-oħrajn.
Artikolu 4
Din id-Deċiżjoni għandha tkun tapplika mill-1 ta’ Marzu 1995.
Artikolu 5
Dan id-Deċiżjoni hija indirizzata lill-Istati Membri.
Magħmula fi Brussel, fl-10 ta’ Frar 1995.